ai4bharat/Pralekha huggingface dataset:
جل شکتی وزارت
وزارت سیاحت نے قومی یوم سیاحت کے موقع پر ویبینار کا اہتمام کیا
ڈی جی این ایم سی جی نے ’ارتھ گنگا‘ اور ثقافتی سیاحت کے ذریعے گھاٹیوں کے آس پاس رہنے والے لوگوں کی آمدنی اور روزگار کے مواقع کو بہتر بنانے کی حکومتی کوششوں پر روشنی ڈالی
مرکزی وزیر برائے سیاحت جناب جی کشن ریڈی نے آج قومی یوم سیاحت کے موقع پر منعقدہ ایک ورچوئل تقریب کی صدارت کی۔ یہ تقریب ہندوستان کی آزادی کے 75 سال مکمل ہونے پر منائے جانے والے ’آزادی کا امرت مہوتسو‘ کے لیے وقف تھی۔
اس موقع پر موجود دیگر معززین میں چار مرکزی سکریٹری - جناب اوپیندر پرساد سنگھ، سکریٹری، وزارت ٹیکسٹائل، محترمہ لینا نندن، سکریٹری، وزارت ماحولیات، جنگلات اور موسمیاتی تبدیلی، جناب اروند سنگھ، سکریٹری، وزارت سیاحت، جناب گووند موہن، سکریٹری، وزارت ثقافت موجود تھے۔ ڈائرکٹر جنرل، نیشنل مشن فار کلین گنگا، جناب جی اشوک کمار نے بھی بحث میں حصہ لیا۔ مہندرا گروپ کے چیئرمین جناب آنند مہندرا اور کرنل منوج کشور، ایک ورلڈ ایکسپلورر اور موٹرسائیکل ایڈونچر، بھی دو گھنٹے طویل ورچوئل ایونٹ میں شامل ہوئے۔
جناب جی کشن ریڈی نے ان شاندار مقامات کی موجودگی کی وجہ سے جو سیاحتی مقامات کے طور پر مشہور ہیں، عالمی سطح پر ہندوستان کی نمایاں پوزیشن کے بارے میں بات کی۔ انھوں نے 2021 کے سروے کے تجزیات کا حوالہ دیا جس میں بتایا گیا کہ 30 فیصد روزگار صرف اور صرف ہندوستان میں سیاحت کے شعبے سے پیدا کیا جا سکتا ہے۔
انھوں نے نوجوانوں میں سیاحت کے حوالے سے جوش و خروش پیدا کرنے کی ضرورت پر توجہ مرکوز کی اور ان میں بیداری پیدا کرنے اور ملک بھر کے شاندار سیاحتی مقامات کی سیر کے لیے ان کی حوصلہ افزائی کے لیے اسکولوں سے یونیورسٹی کی سطح تک ’ٹورسٹ کلب‘ کھولنے کے فیصلے کو سراہا۔ شمال مشرقی ہندوستان میں سیاحت کے ذریعے روزگار کے مواقع پیدا کرنے کے لیے کیے جانے والے اقدامات پر روشنی ڈالتے ہوئے، انھوں نے اس بات کا ذکر کرتے ہوئے فخر محسوس کیا کہ حکومت کا ہر ایک محکمہ ملک میں سیاحت کے شعبے کو پرواز کے لیے نئے پنکھ دینے کے لیے متحد اور پرجوش طریقے سے کام کر رہا ہے۔
جناب جی اشوک کمار، ڈائرکٹر جنرل، نیشنل مشن فار کلین گنگا، وزارت جل شکتی نے دریاؤں اور سیاحت کے درمیان تعلق کے بارے میں بات کی۔ انھوں نے دریائے گنگا کے کنارے سیاحت کی ترقی پر توجہ مرکوز کی۔ ’انکریڈبل انڈیا‘ اور ’اتیتھی دیو بھوا‘ ہندوستان کی دو حرکیات ہیں جو مہمانوں کی تعظیم کے روایتی ہندوستانی فلسفے کو مجسم کرتی ہیں، جناب اشوک نے سیاحت کی بے پناہ صلاحیتوں کا ذکر کرتے ہوئے، دریائے گنگا پر روشنی ڈالی۔
انھوں نے کہا کہ مختلف گنگا عجائب گھروں کے قیام، ایڈونچر اسپورٹس، گنگا کے مقدس گھاٹوں پر آرتیوں کا مظاہرہ وغیرہ نے ملک میں سیاحت کے شعبے کو بے مثال فروغ دیا ہے۔ انھوں نے کہا کہ لوگوں اور دریاؤں کے درمیان صدیوں سے گہرا تعلق رہا ہے، اور پائیدار سیاحت ہی ہمارا حتمی مقصد ہے۔
ہندوستان کے شاندار ورثے کی شاندار خوبصورتی کی تعریف کرنے اور سیاحت کی اہمیت اور معیشت پر اس کے اثرات کے بارے میں بیداری پھیلانے کے لیے، ہر سال 25 جنوری کو پورے ملک میں قومی یوم سیاحت منایا جاتا ہے۔
اس سال کا موضوع ’دیہی اور کمیونٹی سینٹرک ٹورزم‘ ہے۔ تقریب کے دوران ’آتلیہ گنگا پریکرما‘ پر ایک دلچسپ مختصر فلم بھی دکھائی گئی اور ہندوستان کے 75 غیر معروف سیاحتی مقامات پر ایک کتاب کا ڈجیٹل اجرا بھی کیا گیا۔
وزیراعظم کا دفتر
وزیر اعظم 25 مئی کو کھیلو انڈیا یونیورسٹی گیمز کے تیسرے ایڈیشن کے افتتاح کا اعلان کریں گے
کھیلوں میں 200 سے زائد یونیورسٹیوں کے 4750 سے زیادہ ایتھلیٹ شرکت کریں گے ،جو 21 کھیلوں میں مقابلہ کریں گے
کھیلوں کے میسکوٹ کا نام جیتو رکھا گیا ہے، جو اتر پردیش کے ریاستی جانور باراسنگھا کی نمائندگی کرتا ہے
گیمز 25 مئی سے 3 جون تک منعقد ہوں گے
وزیر اعظم جناب نریندر مودی 25 مئی کو شام 7 بجے ویڈیو کانفرنس کے ذریعے کھیلو انڈیا یونیورسٹی گیمز 2022 کے افتتاح کا اعلان کریں گے۔
وزیر اعظم نے ملک میں کھیلوں کی ثقافت کو فروغ دینے اور کھیلوں کے لئے نوجوانوں کی حوصلہ افزائی کرنے پرکافی توجہ دی ہے۔ ابھرتے ہوئے کھلاڑیوں کی مدد کے لیے حکومت کے ذریعہ مختلف اسکیمیں شروع کی گئی ہیں اور ملک میں کھیلوں کے ماحولیاتی نظام کو مضبوط بنانے کی کوششیں کی گئی ہیں۔ کھیلو انڈیا یونیورسٹی گیمز کا انعقاد اس سمت ایک اور قدم ہے۔
اس سال، کھیلو انڈیا یونیورسٹی گیمز کا تیسرا ایڈیشن 25 مئی سے 3 جون تک اتر پردیش میں منعقد کیا جائے گا۔ یہ مقابلے وارانسی، گورکھپور، لکھنؤ اور گوتم بدھ نگر میں کیا منعقد کئے جائیں گے ۔ کھیلوں میں 200 سے زائد یونیورسٹیوں کے 4750 سے زیادہ ایتھلیٹ حصہ لیں گے، جو 21 کھیلوں میں مقابلہ کریں گے۔ کھیلوں کی اختتامی تقریب 3 جون کو وارانسی میں ہوگی۔
کھیلوں کے میسکوٹ کا نام جیتو ہے، جو اتر پردیش کے ریاستی جانور باراسنگھا کی نمائندگی کرتا ہے۔
کارپوریٹ امور کی وزارتت
دیوالیہ پن اور دیوالیہ قرار دیئے جانے سے متعلق ضابطہ آرڈیننس 2019 کی مشتہری کو کابینہ کی منظوری
نئی دہلی،24دسسمبر / مرکزی کابینہ نے وزیراعظم جناب نریندر مودی کی قیادت میں دیوالیہ پن اور دیوالیہ قرار دیئے جانے سے متعلق ضابطہ آرڈیننس 2016کی مشتہری کو اپنی منظوری دے دی ہے ۔
مذکورہ ترمیم دیوالیہ پن اور دیوالیہ قرار دیئے جانے سے متعلق ضابطہ 2016 میں موجود پیچیدگیوں اور ابہام کو ختم کر دے گی اور اس ضابطے کے آسان نفاذ کو یقینی بنائے گی۔
ترمیم کے تحت کارپوریٹ انسولوینسی تصفیہ عمل شروع ہونے سے قبل کسی کارپوریٹ قرضدار کے ذریعے ،اگر وہ کسی خطا کا مرتکب ہوا ہوگا تو اس صورت میں تمام تر کارروائی ختم کر دی جائے گی اور مذکورہ کارپوریٹ قرضدار کو اس طرح کی خطاکاری کے لئے تصفیے سے متعلق منصوبے کی تاریخ سے سزاوار قرار نہیں دیا جائے گا۔ اگر تصفیے سے متعلق منصوبہ اس نوعیت کا ہے جس سے کارپوریٹ قرضدار کے انتظام یا کنٹرول اختیارات میں کوئی تبدیلی واقع ہوتی ہے شرط یہ ہے کہ وہ شخص مذکور درج ذیل زمرے میں نہ آتا ہو:
-
- کوئی پرموٹر یا کارپوریٹ قرضدار کے زیر انتظام یا زیر اختیار یا متعلقہ پارٹی سے متعلق کوئی دیگر فرد ۔
- کوئی ایسا شخص جس کے متعلق مناسب تفتیشی حکام نے اس کے قبضے میں موجود مواد کی بنیاد پر یہ طے کر لیا ہو کہ اس نے جرم کے ارتقاب میں مدد دی ہے یا اس سازش میں شریک رہا ہے اور متعلقہ قانونی حاکم یا عدالت کے رو برو ایسی رپورٹ یا شکایت داخل کی ہے۔
متعلقہ تجاویز کے مطابق ایسی صورت میں کارپوریٹ قرضدار جیسا کہ اس پر ذمہ داری عائد ہوتی ہے۔کارپوریٹ انسولوینسی تصفیہ عمل کے آغاز سے متعلق ارتکاب کردہ جرم یا خطا کاری کے سلسلے میں متعلقہ خطا کاری کی تفتیش یا جانچ کرنے والے حاکم کے ساتھ بھر پور تعان کرے گا۔
ٹیکسٹائلز کی وزارت
ہتھ کرگھر بنکروں کی تعداد اور فی کس آمدنی
کپڑے کی صنعت کی وزیر محترمہ اسمرتی زبن ایرانی نے آج راجیہ سبھا میں ایک تحریری جواب میں بتا یا کہ چوتھی کل ہند ہتھ کرگھا تعداد شماری 2019۔20 کے مطابق ہتھ کرگھا کارکنان ، گھرانوں کی مجموعی تعداد 3144839 کے بقدر ہے۔ تاہم بھارت کے ہتھ کرگھا کارکنان گھرانوں کی تعداد تیسری ہتھ کرگھا تعداد شماری 2009۔10 کے مطابق یہ تعداد 2783271 کے بقدر تھی۔
تیسری ہتھ کرگھا تعداد شماری:
ہتھ کرگھا گھرانوں کی اوسط آمدنی ، 36498 روپئے  ۔تیسر ی ہتھ کرگھا تعداد شماری کے مطابق تخمینہ لگایا گیا تھا کہ تقریباً 99فیصد ہتھ کرگھا گھرانوں کی آمدنی 5000 روپئے ماہانہ سے بھی کم ہے۔
چوتھی ہتھ کرگھا تعداد شماری:
ہتھ کرگھا کارکنان کنبوں کی تعداد آمدنی کے لحاظ سے:
|
|
نمبر شمار
|
|
ماہانہ آمدنی 
|
|
میزان 
|
|
1
|
|
5000 سے کم
|
|
21, 09,525 
|
|
2.
|
|
5001-10,000
|
|
8, 24,021 
|
|
3.
|
|
10,001-15000
|
|
1, 40,509 
|
|
4.
|
|
15,0001- 20000
|
|
29,989 
|
|
5.
|
|
20001 سے زائد
|
|
40,795 
ہتھ کرگھا شعبے کو فروغ دینے کے لئے ہتھ کرگھا سے متعلق ترقیاتی کمشنر کا دفتر، کپڑے کی صنعت کی وزارت درج ذیل اسکیموں کو ملک بھر نافذ کر رہا ہے۔
1۔ قومی ہتھ کرگھا ترقیات پروگرام 
2۔ جامع ہتھ کرگھا کلسٹر ترقیاتی اسکیم 
3۔ ہتھ کرگھا بنکروں کی مسابقت اور فلاح و بہبود سے متعلق اسکیم 
4۔ یارن سپلائی اسکیم 
مذکورہ اسکیموں کے تحت خام مال، ہتھ کرگھوں کی خریداری اور اس کے لوازمات کی خریداری، ڈیزائن اختراع، مصنوعات کے تنوع ، بنیادی ڈھانچے کی ترقی، ہنرمندی کو بہتر بنانے ، اکائیوں کی روشنی، ہتھ کرگھا مصنوعات کی مارکیٹنگ کے لئے مالی امداد فراہم کی جاتی ہے اور رعایتی شرحوں پر قرض فراہم کیے جا تے ہیں۔
وزارت دفاع
ہندوستانی فوجی دستے نے منگولیا کی میزبانی میں کثیر الملکی مشترکہ مشق ’’ایکس خان کویسٹ – 2022‘‘ میں حصہ لیا
نئی دہلی،6 جون 2022/
منگولیا میں 16 ممالک کے فوجی دستوں کی شرکت پر مشتمل ایک کثیر القومی امن مشق’’ایکس خان کویسٹ – 2022‘‘
 آج سے شروع ہو گئی ہے۔ منگولیا کے عزت مآب صدر عالی جناب اوکھناجِن کھوریل سُکھ نے منگولیا میں مشق کے مقام پر منعقدہ ایک متاثر کن تقریب میں مشق کا افتتاح کیا۔
ہندوستانی فوج کی نمائندگی لداخ اسکاؤٹس کا دستہ کررہا ہے۔ 14 روزہ مشقوں کا مقصد باہمی تعاون کو بڑھانا، فوج سے فوجی تعلقات استوار کرنا، امن کی حمایت کی کارروائیوں کو فروغ دینا اور شریک ممالک کے درمیان فوجی تیاری کو فروغ دینا ہے۔ یہ مشق حصہ لینے والے ممالک کی مسلح افواج کے درمیان بہترین طریقوں اور مشقوں کے اشتراک کے لئے پلیٹ فارم بھی عطا کرے گی اور اس میں فیلڈ ٹریننگ مشقیں، جنگی مباحثے، لیکچرز اور مظاہرے شامل ہوں گے۔
یہ فوجی مشق ہندوستانی فوج اور حصہ لینے والے ممالک کے درمیان خاص طور پر منگول کی مسلح افواج کے ساتھ دفاعی تعاون کی سطح کو بڑھاوا دے گی جس سے دونوں ممالک کے درمیان دو طرفہ تعلقات میں اضافہ ہوگا۔
ش ح۔ ش ت۔ج
Uno-6173
(Visitor Counter : 125
امور داخلہ کی وزارت
مرکزی وزیر داخلہ نے این سی آر کے سینئر افسران کے ساتھ کووڈ – 19 تیاریوں کے بارے میں ایک جائزہ میٹنگ منعقد کی
جناب امت شاہ نے اس وبا سے نمٹنے کے لیے دلی این سی آر میں ایک عام حکمت عملی پر زور دیا ہے
کووڈ-19 سے نمٹنے کے لیے مزید جانچیں کرنے کی ضرورت ہے اور جن لوگوں میں کووڈ اور جن لوگوں میں کووڈ -19 کی علامتیں پائی جائیں ان کی شناخت کرنا اور علاج کرنا ضروری ہے
نئی دہلی،18جون 2020 / مرکزی وزیر داخلہ جناب امت شاہ نے کووڈ – 19 وبا پر قابو پانے کے لیے دلی این سی آر خطے میں ایک متحدہ حکمت عملی تیار کرنے کی ضرورت پر زور دیا ہے۔ کووڈ – 19 سے نمٹنے کی تیاریوں کا جائزہ لینے کے لیے آج ایک میٹنگ کی قیادت کرتے ہوئے جناب امت شاہ نے کہا کہ این سی آر خطے کے گنجان شہری ڈھانچے کے پیش نظر دلی اور این سی آر خطے میں سبھی متعلقہ حکوم کے لیے ضروری ہے کہ وہ اس وائرس پر قابو پانے کے لیے یکجہت ہو جائیں۔ مرکزی وزیر داخلہ نے کہا کہ اس وائرس پر قابو پانے کے لیے مزید جانچیں کرنے کی ضرورت ہے اور یہ بھی ضروری ہے کہ جن لوگوں میں کووڈ کی علامتیں پائی جائیں ان کی شناخت کی جائے اور علاج کیا جائے۔ مرکزی وزیر داخلہ نے کہا کہ اس سلسلے میں ایک مہم کے طور پر کام کرنے کی ضرورت ہے۔ جناب شاہ نے کہا کہ نیتی آیوگ کے رکن ڈاکٹر وی کے پال کی قیادت میں ماہرین کی ایک کمیٹی نے کووڈ -19 جانچ کے لیے 2400 روپے مقرر کیے ہیں اور اگر اتر پردیش اور ہریانہ میں اس جانچ کی شرحیں زیادہ ہیں تو ریاستی سرکاروں کو فیصلہ کرنا ہوگا کہ وہ باہمی صلاح مشورہ کر کے ان قیمتوں میں کمی لائیں۔ جناب امت شاہ نے میٹنگ میں یہ بھی بتایا کہ کمیٹی نے کووڈ-19 سے متعلق بستروں اور علاج کی شرحوں کے بارے میں بھی فیصلہ کیا ہے۔ اور یہ شرحیں صلاح مشورے کے بعد این سی آر خطے کے اسپتالوں میں بھی اپنائی جا سکتی ہیں۔
مرکزی وزیر داخلہ جناب امت شاہ نے کہا کہ یہ بہتر ہوگا کہ کووڈ – 19 کی جانچ نئے ریپڈ اینٹیجن طریقے سے کی جائے، جس کی اجازت طبی تحقیق کی بھارتی کونسل آئی سی ایم آر نے دے دی ہے۔ اس سے جانچ کی صلاحیت میں اضافہ ہوگا اور جلد تشخیص اور جلد علاج میں مدد ملے گی۔
جناب شاہ نے اتر پردیش اور ہریانہ سرکاروں کے افسران کو ہدایت دی کہ وہ کووڈ -19 بستروں ، وینٹی لیٹرز، آکسیجن سلینڈرز، آئی سی یو اور ایمبولینس کے بارے میں معلومات فراہم کریں کہ یہ چیزیں ان کے پاس کس حد تک دستیاب ہے۔ نیز 15 جولائی 2020 تک ان وسائل میں اضافہ کرنے کی ان کی کیا منصوبہ بندی ہے۔ تاکہ وائرس سے نمٹنے میں قومی راجدھانی خطے این سی آر میں ایک عام حکمت عملی تیار کی جا سکے۔
جناب امت شاہ نے این سی آر خطے میں مرکزی حکومت کے حکام کو وائرس سے نمٹنے کی کوششوں میں ہر ممکن مدد کا یقین دلایا۔ اس میٹنگ میں دلی کے وزیراعلیٰ اروند کجریوال ، مرکزی حکومت کے سینئر افسران ، دلی کوششوں میں ہر ممکن مدد کا یقین دلایا۔ اس میٹنگ میں دلی کے وزیراعلیٰ اروند کجریوال ، مرکزی حکومت کے سینئر افسران ، دلی - ہریانہ اور اتر پردیش اور دلی این سی آر کے دیگر سینئر افسران نے شرکت کی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔06۔18
U – 3339
(Visitor Counter : 181
ریلوے کی وزارت
ریلوے اسٹیشنوں کی تزئین کاری
ریلوے کی وزارت نے انڈین ریلویز کے ریلوے اسٹیشنوں کا معیار بڑھانے اور ان کی تزئین کاری کے لئے مختلف اسکیمیں مثلاً ماڈل، ماڈرن اور آدرش اسٹیشن اسکیم وضع کی ہیں۔ فی الحال ریلوے اسٹیشنوں کو آدرش اسٹیشن اسکیم کے تحت فروغ دیا جا رہا ہے اور ان کی تزئین کاری کی جا رہی ہے۔ اس اسکیم کے تحت اسٹیشنوں پر مسافروں کی سہولیات میں اضافہ کرنے کے لئے ضروریات کی نشاندہی کی جاتی ہے۔ آدرش اسٹیشن اسکیم میں 1253 اسٹیشنوں کو بہتر بنانے کے لئے چنا گیا ہے، جن میں سے 1215 اسٹیشنوں کو فروغ دیا جا چکا ہے اور بقیہ اسٹیشنوں کو آدرش اسٹیشن اسکیم کے تحت مالی سال 23-2022 تک مکمل کر لیا جائے گا۔ اس کے علاوہ ایک نئی اسکیم ‘‘ ریلوے اسٹیشنوں کی بڑے پیمانے پر بہتری’’ حال ہی میں شروع کی گئی ہے۔ اب تک 52 اسٹیشن اس اسکیم کے تحت نامزد کئے گئے ہیں۔
آدرش اسٹیشن اسکیم کے تحت اسٹیشنوں کے فروغ اور تزئین کاری کے اخراجات کےلئے رقوم عموماً پلان ہیڈ-53 مسافروں کی سہولیات سے ملتی ہیں۔ 22-2021 مالی سال کے دوران پلان ہیڈ-53 کے تحت 2344.55 کروڑ روپے مختص کئے گئے اور موجودہ مالی سال میں پلان ہیڈ-53 کے تحت 2700.00 کروڑ روپے مختص کئے گئے ہیں۔
یہ اطلاع ریلوے، مواصلات، الیکٹرونکس اور اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک تحریری جواب میں دی۔
نیتی آیوگ
الیکٹرک مال بردار گاڑیوں کی مانگ میں اضافے کے لیے صنعتی حلقے کے سرکردہ رہنماؤں نے اتحاد قائم کیا
گوا، 20 جولائی 2023: ہندوستان میں معروف مینوفیکچرنگ اور لاجسٹکس سروس فراہم کرنے والی کمپنیاں 2030 تک 7,750 الیٹرک مال بردار گاڑیوں کی مانگ کو ظاہر کرنے کے لیے ایک ساتھ آئے ہیں۔ اس اعلان کی شروعات 16 کمپنیوں کے ساتھ ہوئی ہے۔ دیگر کمپنیوں کے شامل ہونے کی امید ہے جس سے مال بردار ی کے الیکٹری فکیشن میں اضافہ یقینی ہے۔
یہ اعلان 14ویں کلین انرجی کے وزارتی سطح کے پروگرام میں نیتی آیوگ کے ای فاسٹ انڈیا ذیلی پروگرام کے دوران کیا گیا۔ گوا میں ہندوستان کی جی 20 صدارت 2023 کے تحت منعقد توانائی کی منتقلی سے متعلق ورکنگ گروپ  کی میٹنگ کے موقع پر، اس خواہش کو نیتی آیوگ کے جی -20 پروگرام - 'ہندوستان کےالیکٹرک پر مبنی ٹرانسپورٹ میں تیزی لانے کے لئے پالیسی حمایت اور فعال بنانے' میں بھی پیش کیا گیا تھا۔
سیمنٹ، کیمیکل، ڈیری اور فوڈ انڈسٹریز وغیرہ اور خدمات کے شعبے میں مختلف کمپنیوں کے ذریعہ 7,750 زیرو ایمیشن ٹرکوں  کی مانگ سےجڑے مختلف اقدامات کی اجتماعی کوششیں؛ سڑکوں کے ذریعہ مال کی ڈھلائی کے ماحولیاتی نظام کے لیے کاربن کے اخراج میں کمی لانے میں قائدانہ رول ادا کرنے کے ہندوستان کے نظریہ میں اہم حصولیابی کی نمائندگی کرتےہیں ۔
پروگرام کے دوران سرکاری ای-فاسٹ ویڈیو اور ویب سائٹ کی نقاب کشائی کی گئی۔ ویب سائٹwww.efastindia.org مال برداری الیکٹری فکیشن میں تازہ ترین پیشرفت اور کامیابی سے جڑے حقائق کے ساتھ ساتھ متعلقہ وسائل اور آنے والے پروگرام کے وسیع ذخیرہ تک رسائی فراہم کرتی ہے۔ا س پروگرام میں ہندوستان میں زیڈ ای ٹی کو اپنانے کے لیے تکنیکی روڈ میپ پر بھی تبادلہ خیال کیا گیا، جس میں اس تبدیلی کی حمایت کرنے کے لئے ایک اچھی طرح سے طے شدہ پالیسی کے راستے کی فوری ضرورت پر زور دیا گیا۔ معروف قومی اور بین الاقوامی پالیسی سازوں نے پینل مباحثوں میں حصہ لیا جس میں اختراعی فنانسنگ میکانزم، ترغیبی ڈھانچے اور کلیدی ٹیکنالوجی آئیڈیاز پر تبادلہ خیال کیا گیا جو مال ڈھلائی میں کم کاربن اخراج کی سمت اہم معاون ہو سکتے ہیں۔
نیتی آیوگ کی قیادت میں ای –فاسٹ ہندوستان کا پہلا الیکٹرک فریٹ ٹرانسپورٹ پلیٹ فارم ہے اور اسے 12 نالج پارٹنرز کی حمایت حاصل ہے۔ گزشتہ سال ستمبر میں لانچ کئے گئے ای-فاسٹ کا مقصد صاف ستھری اور گرین مال کی ڈھلائی کی سمت تبدیلی کو فروغ دینا ہے۔ یہ پلیٹ فارم قومی اور بین الاقوامی دونوں سطحوں پر فعال تعاون کی سہولت فراہم کرتا ہے، حاصل کرنے کی اہلیت کی بنیاد پر پائلٹ پروگراموں کے تصور اور ترقی کی حمایت کرتا ہے، اور ٹیکنالوجی کے انضمام اور متعلقہ تحقیق کا پتہ لگاتا ہے۔
پہل کے بارے میں مزید معلومات کے لیے برائے کرم اس لنک پر جائیں: http://www.efastindia.org/
To view the video visit: e-FAST India सुरक्षित समृद्ध भविष्य की ओर
کامرس اور صنعت کی وزارتہ
کیو سی آئی نے صفائی ستھرائی سے متعلق ریٹنگ آڈٹ ایجنسیوں کے اعتراف کی اسکیم لانچ کی
نئی لّی ، 15 دسمبر/ بھارت کی کوالٹی کونسل  نے ایف ایس ایس اے آئی کی جانب سے صفائی ستھرائی کی درجہ بندی کرنے والی آڈٹ ایجنسیوں کی منظوری کے لئے ایک اسکیم پیش کی ہے تاکہ ملک میں منظور شدہ صفائی ستھرائی ریٹنگ آڈٹ ایجنسیوں کی تعداد میں اضافہ کیا جا سکے ۔ اسکیم کی تفصیلات کیو سی آئی کی ویب سائٹ پر دستیاب ہیں ۔
ایف ایس ایس اے آئی کی ‘‘ خوراک سے متعلق ہائیجین ریٹنگ اسکیم ’’ صارفین کو براہ راست خوراک سپلائی کرنے والے ، چاہے وہ اپنی جگہ پر ہو یا کہیں اور ، خوراک کے کاروبار کے لئے سرٹیفکیٹ کا ایک نظام ہے ۔ خوراک سے متعلق اداروں کو خوراک میں آڈٹ کے وقت ہائیجین اور حفاظتی شرائط پر عمل در آمد کی مناسبت سے درجہ بندی کی جاتی ہے ۔ ہائیجین کی درجہ بندی اسمائیلی کی شکل میں  میں ہو گی اور سرٹیفکیٹ صارفین کو نظر آنے والے حصے پر چسپاں کیا جائے گا ۔ ہائیجین کی ریٹنگ کرنے والی منظور شدہ آڈٹ ایجنسیاں ، ایف ایس ایس اے آئی کے ذریعہ مقررہ حفاظتی ضابطوں اور صفائی ستھرائی کے ضابطوں پر عمل درآمد کی تصدیق کرکے ہائیجین ریٹنگ کی ذمہ دار ہوں گی ۔
اس اسکیم کا مقصد خوراک کی صفائی ستھرائی اور حفاظتی معیارات کو بہتر بنانے کے لئے خوراک کے کاروبار کی ہمت افزائی کرنا اور صارفین کو ، ان خوراک کے آؤٹ لیٹس کے بارے میں معلومات فراہم کرکے ، انہیں فیصلے کےلئے متبادل فراہم کرنا ہے ۔ سر دست یہ اسکیم خوراک فراہم کرنے والے اداروں  مٹھائی کی دوکانوں ، بیکریوں اور گوشت کی خوردہ دوکانوں پر نافذ ہے ۔
منظور شدہ ہائیجین ریٹنگ آڈٹ ایجنسی ایف ایس ایس اے آئی کے ذریعہ مقررہ خوراک کی صفائی ستھرائی اور حفاظتی اقدامات پر عمل درآمد کی تصدیق کرے گی ۔
ایف ایس ایس اے آئی کے سی ای او جناب ارون سنگھل نے کہا کہ ہائیجین ریٹنگ صارفین میں بیداری پیدا کرنے اور خوراک کے کاروباریوں میں اپنے طور پر ضابطوں کی پابندی کرنے کی عادت پیدا کرے گی ۔ یہ خوراک کی سپلائی کی کوالٹی کو بہتر بنائے گی اور اس کے ساتھ ہی مانگ میں بھی اضافہ کرے گی ۔ انہوں نے کہا کہ میں تمام اہل خوراک کے کاروباریوں سے اپیل کرتا ہوں کہ وہ اپنے ہوٹل وغیرہ میں ہائیجین ریٹنگ کو نافذ کریں ۔
کیو سی آئی کے چیئرمین جناب عادل زین اَل بھائی نے زور دے کر کہا کہ ہائیجین ریٹنگ اور اس کی منظوری کی اسکیم ، ایف ایس ایس اے آئی کا ایک شاندار قدم ہے اور یہ کھانے پینے کی اشیاء میں صفائی ستھرائی اور معیار کو یقینی بنانے میں بھارتی صارفین اور خوراک کی خدمات فراہم کرنے والوں میں اعتماد پیدا کرے گی ۔ انہوں نے کہا کہ میں اس اسکیم کی کامیابی کے لئے دعا گیر ہوں ۔
کیو سی آئی کے سکریٹری جنرل ڈاکٹر آر پی سنگھ نے کہا کہ خوراک کی صفائی ستھرائی اور تحفظ ، ملک میں صارفین میں بیداری پیدا کرنے کا ، خاص طور پر عالمی وباء کے دوران ایک اہم قدم ہے ۔ یہ قدم صارفین کو یقینی طور پر درست آؤٹ لیٹ منتخب کرنے اور اس سیکٹر میں بہتری پیدا کرنے میں مددگار ہو گا ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8102
(Visitor Counter : 169
کامرس اور صنعت کی وزارتہ
تجارت و صنعت کے مرکزی وزیر نے سانتاکروز الیکٹرونکس ایکسپورٹ پروسیسنگ زون  کے خصوصی اقتصادی زون  پرجیکٹوں کا جائزہ لیا۔ انھوں نے ایک نئی ویب سائٹ کا بھی آغاز کیا
تجارت اورصنعت ، ٹیکسٹائلز اورصارفین کے امور، خوراک اورسرکاری نظام تقسیم کے مرکزی وزیر ، پیوش گوئل نے آج ممبئی کے سانتا کروز الیکٹرونکس ایکسپورٹ پروسیسنگ زون  کے مقام پرتعمیر نو سے متعلق پروجیکٹوں کا جائزہ لیا۔
وزیرموصوف نے ایس ای ای پی زیڈ کی نئی ویب سائٹ کا بھی آغاز کیا ۔ اس نئی ویب سائٹ میں صارفین کے استعمال کے لئے ہرطرح کے سقم سے مبرا دوٹیکنولوجیز کے مابین نقطہ اتصال جیسی اضافی خوبیاں اور خصوصیات شامل کی گئی ہیں ۔ اس ویب سائٹ کے لئے https://www.seepz.gov.in/ پر رسائی حاصل کی جاسکتی ہے ۔
وزیراعظم کا دفتر
وزیر اعظم 7 دسمبر کو آگرہ میٹرو پروجیکٹ کے تعمیراتی کام کا افتتاح کریں گے
نئی دہلی، 5 /دسمبر 2020 ۔ وزیر اعظم جناب نریندر مودی 7 دسمبر 2020 کو دوپہر 12:00 بجے ویڈیو کانفرنسنگ کے ذریعے آگرہ میٹرو پروجیکٹ کے تعمیراتی کام کا افتتاح کریں گے۔ آگرہ کے 15 بٹالین پی اے سی پریڈ میدان میں منعقد ہونے والے اس تقریب میں ہاؤسنگ اور شہری امور کے مرکزی وزیر جناب ہردیپ سنگھ پوری، اترپردیش کے وزیر اعلیٰ یوگی آدتیہ ناتھ اور دیگر معززین شامل ہوں گے۔
آگرہ میٹرو پروجیکٹ کے بارے میں
آگرہ میٹرو پروجیکٹ 2 گلیاروں پر مشتمل ہے، جن کی کل لمبائی 29.4 کلومیٹر ہے۔ یہ گلیارے تاج محل، آگرہ کا قلعہ، سکندرا جیسے اہم سیاحتی مراکز کو ریلوے اسٹیشنوں اور بس اڈوں سے جوڑتے ہیں۔ اس پروجیکٹ سے آگرہ شہر کی آبادی کو فائدہ ہوگا اور ہر سال آگرہ آنے والے 60 لاکھ سے زیادہ سیاحوں کی ضرورتوں کی بھی تکمیل ہوگی۔ یہ پروجیکٹ تاریخی شہر آگرہ کو ماحولیات کے موافق ایک ماس ریپڈ ٹرانزٹ سسٹم فراہم کرے گا۔ اس پروجیکٹ کی تخمینہ لاگت 8379.62 کروڑ روپئے ہوگی اور اس کی تکمیل 5 برسوں میں ہوگی۔
اس سے قبل 8 مارچ 2019 کو وزیر اعظم نے ’سی سی ایس ایئرپورٹ سے منشی پلیا تک‘ 23 کلومیٹر طویل پورے شمال – جنوبی گلیارے پر لکھنؤ میٹرو کے کمرشیل آٖریشنزکا آغاز کرنے کے ساتھ ساتھ آگرہ میٹرو پروجیکٹ کا افتتاح کیا تھا۔
ماحولیات، جنگلات اور موسمیاتی تبدیلی کی وزارت
مرکزی وزیر جناب بھوپندر یادو نے برطانیہ کے سی او پی 26 کے صدر جناب آلوک شرما سے ملاقات کی
وزیر اعظم کے لائف منتر کو اپنانے کا اعادہ کیا
ترسیل میں اضافہ کرنے کی ضرورت اور نفاذ کے تعاون کے اہداف پر زور دیا گیا
ماحولیات، جنگلات اور آب و ہوا میں تبدیلی کے مرکزی وزیر جناب بھوپیندر یادو نے آج یو کے سی او پی 26 کے صدر جناب آلوک شرما سے ملاقات کی۔ دونوں لیڈروں نے ، اس بات پر تبادلہ ٔخیال کیا کہ بھارت اور برطانیہ گلاسگو آب و ہوا کے معاہدے کو پورا کرنے کے لئے کس طرح مل کر کام جاری رکھ سکتے ہیں اور 2030 ء کے روڈ میپ کے تحت موسمیاتی کارروائی پر بھارت -برطانیہ کے تعاون کو کس طرح مضبوط کیا جاسکتا ہے۔
جناب یادو نے سی او پی 26 کے صدر کی قیادت اور یو این ایف سی سی سی کے سی او پی 26 کی کامیاب تکمیل کے لئے تمام فریقین کے ساتھ ، ان کی مسلسل مصروفیت کے لئے ستائش کی ۔ انہوں نے پیرس معاہدے کے کامیاب نفاذ کے لئے آب و ہوا سے متعلق کارروائی کو تیزی سے جاری رکھنے اور وعدوں کو پورا کرنے کی ضرورت پر زور دیا۔
مرکزی وزیر نے ، وزیر اعظم جناب نریندر مودی کے ذریعہ اعلان کردہ غیر معدنی توانائی کے 500 جی ڈبلیو کے اہم ہدف سمیت پانچ بنیادی عناصر ’’ پنچ امرت‘‘ کی شکل میں بھارت کے وعدوں کا اعادہ کیا ۔ انہوں نے سی او پی 26 میں وَن سَن وَن ورلڈ وَن گرڈ  پہل کا آغاز کرنے کے لئے برطانیہ کے شریک ہونے پر شکریہ ادا کیا۔ یو کے سی او پی 26 کے صدر جناب آلوک شرما کو سی او پی 26 میں وزیر اعظم کی طرف سے لائف منترا – ماحولیات کے لئے لائف اسٹائل کو اپنانے کی خاطر عالمی برادری کے لئے کی گئی اپیل سے مطلع کیا گیا ۔ یہ آب و ہوا سے متعلق کارروائی اور عالمی آب و ہوا میں تبدیلی کی خلیج کو پُر کرنے کی خاطر پائیدار طرز زندگی کی ایک عوامی مہم ہے ۔
ماحولیات کے مرکزی وزیر نے اس بات پر بھی زور دیا کہ ترقی یافتہ ملکوں کی طرف سے آب و ہوا سے متعلق مالی اور ٹیکنا لوجی امداد ، آب و ہوا میں تبدیلی سے نمٹنے کے لئے عالمی امنگوں کو پورا نہیں کر رہا ہے ۔ انہوں نے مالی اور ٹیکنا لوجی سمیت نفاذ کے تعاون کے لئے ترسیل اور اہداف کو پورا کرنے میں تیزی لانے پر زور دیا ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7986
(Visitor Counter : 72
وزیراعظم کا دفتر
وزیراعظم نے ناگالینڈ کو ریاست کا درجہ ملنے کے دن کے موقع پروہاں کے عوام کو مبارکباد دی ہے
نئی دہلی ،یکم ؍دسمبر: وزیراعظم نریندرمودی نے ناگالیند کو ریاست کا درجہ ملنے کے دن کے موقع پر وہاں کے عوام کو مبارکباد دی ہے ۔
ایک ٹوئیٹ میں وزیراعظم نے کہا:
‘‘ناگالینڈ کو ریاست کا درجہ ملنے کے دن کے خصوصی موقع پر ریاست کے شاندارعوام کو مبارکباد ۔ ناگالینڈ ثقافت میں بہادری اورانسانی اقدار کا نمونہ نظرآتاہے ۔ ناگالینڈ کے عوام بھارت کی ترقی میں گراں مایہ تعاون دے رہے ہیں ۔ میں آنے والے سالوں میں ناگالینڈ کی ترقی کے لئے دعاگوہوں ۔
قانون اور انصاف کی وزارت
پریس بیان
صدر جمہوریہ ہند نے آئین ہند کی دفعہ 217 کی شق  اور دفعہ 224 کی شق کے ذریعہ تفویض کردہ اختیارات کا استعمال کرتے ہوئے چیف جسٹس آف انڈیا سے مشورہ کرنے کے بعد منسلکہ فہرست کے مطابق ہائی کورٹوں کے ججوں/ ایڈیشنل ججوں کی تقرری کی ہے۔
|
|
نمبر شمار
|
|
نام 
|
|
تقرری کی تفصیلات
|
|
1.
|
|
سشیل ککریجا، جوڈیشل آفیسر 
|
|
ہماچل پردیش ہائی کورٹ کے ججوں کے طور پر
|
|
2.
|
|
وریندر سنگھ، جے او
|
|
3.
|
|
گوری شنکر ستاپتی، جے او
|
|
اڈیشا ہائی کورٹ کے ججوں کے طور پر
|
|
4.
|
|
چترنجن داش، جے او
|
|
5.
|
|
اینوگلا وینکٹ وینوگوپال @ ای وی وینوگوپال، وکیل
|
|
تلنگانہ ہائی کورٹ کے ججوں کے طور پر
|
|
6.
|
|
ناگیش بھیماپاکا، وکیل
|
|
7.
|
|
پُلّا کارتک @ پی. ایلامدار، وکیل
|
|
8.
|
|
کاجا سرتھ @ کے ۔ شرتھ، وکیل
|
|
9.
|
|
جگن گری سری نواس راؤ@ جے سری نواس راؤ، وکیل
|
|
تلنگانہ ہائی کورٹ کے ایڈیشنل ججوں کے طور پر
|
|
10.
|
|
نماورپّو بالیشور راؤ، وکیل
|
|
11.
|
|
محترمہ سشمیتا فوکن کھونڈ، جے او
|
|
گوہاٹی ہائی کورٹ کے ججوں کے طور پر
|
|
12.
|
|
محترمہ متھالی ٹھاکریا، جے او
|
|
13.
|
|
محترمہ رینو اگروال، جے او
|
|
الہٰ آباد ہائی کورٹ، ایڈیشنل ججوں کے طور پر
|
|
14.
|
|
محمد اظہر حسین ادریسی، جے او
|
|
15.
|
|
رام منوہر نارائن مشرا، جے او
|
|
16.
|
|
محترمہ جیوتسنا شرما، جے او
|
|
17.
|
|
مینک کمار جین، جے او
|
|
18.
|
|
شیو شنکر پرساد، جے او
|
|
19.
|
|
گجیندر کمار، جے او
|
|
20.
|
|
سریندر سنگھ-آئی، جے او
|
|
21.
|
|
نلین کمار شریواستو، جے او
|
|
22.
|
|
انل بھیم سین کٹی، جے او
|
|
کرناٹک ہائی کورٹ کے ججوں کے طور پر
|
|
23.
|
|
گوروسِدائیا بسوراجا، جے او
|
|
24.
|
|
چندرشیکھر مرتینجیہ جوشی، جے او
|
|
25.
|
|
اُمیش منجوناتھ بھٹ اڈیگا، جے او
|
|
26.
|
|
تل کڈ گری گوڈا شیو شنکرے گوڈا، جے او
محکمہ انصاف ، قانون و انصاف کی وزارت